
Tradicionalno srečanje DU Šentrupert v Kovačevem hribu
13. septembra je v Kovačevem hribu potekalo tradicionalno srečanje članic in članov DU Šentrupert. Na srečanju so bila (drugič) podeljena priznanja  zaslužnim članom društva. Letos so za svoje predano in uspešno delo v društvu   priznanja prejeli: 
PIsno priznanje:
[bookmark: _GoBack]Joži Vavtar, Janez Škrinar, Anton Lužar, Mojca Ježovnik in Janko Šega, 
Pohvalo društva:
Marija Korelc in Rudolf Medved.
Da je srečanje res tradicionalno pove podatek, da le-to poteka že več kot štirideset let prav  v Kovačevem hribu, kjer nas že vsa leta prijazno razvajajo iz  gostilne Jaklič.
V kulturnem programu so sodelovali   Mešani pevski zbor DU Šentrupert z zborovodkinjo Duško Lah Peček ter skupina  SMEH.
Srečanja sta se udeležila tudi župan Tomaž Ramovš ter podžupanja Nataša Hribar.
Progam je tudi letos povezoval Primož Primec, direktor Zavoda Dežela kozolcev, ki je poskrbel tudi za ozvočenje ter fotografiranje in snemanje dogodka.
Primož Primec in tvoja ekipa - ISKRENA IN VELIKA HVALA ZA VSE!
Prisotnim sta predstavnika Telekom Slovenije predstavila E-OSKRBO za varno bivanje doma, jih seznanila o tem, kako uveljaviti pravico do E-OSKRBE ter zainteresiranim razdelila gradivo – Vloge za uveljavljanje pravic do dolgotrajne oskrbe ter Vloge za uveljavljanje pravic do e-oskrbe.
Pri izpolnjevanju vlog sta pomagali koordinatorka programa Starejši za starejše iz DU Mirna Marina Gruden ter prostovoljka programa SzS iz DU Mirna. 
Primož Primec je prisotne pozval, da koristijo pomoč Prostoferja, pozval pa tudi člane, da se pridružijo ekipi Prostoferjev, ki že prostovoljno opravljajo prevoze. 
Letos smo prvič priredili tudi srečelov. Bogate dobitke so donirali: Pekarna Bistrica, Fizioterapija Andrejka Hlebec, Gostilna Jaklič, Zavod Dežela kozolcev, KZ KRKA Trebnje, Plasta Šentrupert, Župnija Šentrupert,  Kmetija Deželan, Izletniška kmetija Franc Špolar ter člani Upravnega odbora, ki so dobitke pridobili od članov društva na svojih delovnih območjih.
Vsem iskrena hvala!
Na srečanju smo prvič obdarili tudi najstarejšo prisotno članico društva in sicer Terezijo Pivec ter najstarejšega prisotnega člana Jožeta Brcarja.

